

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA SVETI ILIJA**

 **Općinsko vijeće**

KLASA: 810-01/17-03/04

UR. BROJ: 2186/08-17-01

Sveti Ilija, 13.12.2017.

 Temeljem članka 17. stavak 1. Zakona o sustavu civilne zaštite („Narodne novine“ broj 82/15), te članka 30. Statuta Općine Sveti Ilija („Službeni vjesnik Varaždinske županije“ broj 25/13, 48/13 i 11/17), Općinsko vijeće Općine Sveti Ilija na 04. sjednici održanoj 13.12.2017. godine, na prijedlog načelnika Općine Sveti Ilija, donosi

**A N A L I Z U S T A NJ A**

**sustava civilne zaštite na području Općine Sveti Ilija za 2017. godinu**

***UVOD***

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

 Općina Sveti Ilija dužna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

 Odredbom članka 17. stavak 1. podstavak 1. Zakona o sustavu civilne zaštite („Narodne novine“ broj 82/15) definirano je da predstavničko tijelo, na prijedlog izvršnog tijela jedinice lokalne i područne (regionalne) samouprave, u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

 Općina Sveti Ilija ima izrađenu Procjenu ugroženosti stanovništva, materijalnih i kulturnih dobara i okoliša, Plan zaštite i spašavanja i Plan civilne zaštite.

 Navedeni planski dokumenti ostaju na snazi do donošenja Procjene rizika od velikih nesreća i Plana djelovanja civilne zaštite u skladu s člankom 97. Zakona o sustavu civilne zaštite („Narodne novine“ broj 82/15) kao i propisi navedeni u članku 93. Zakona o sustavu civilne zaštite.

 Općinsko vijeće Općine Sveti Ilija na svojoj 15. sjednici održanoj 16. ožujka 2016. godine, donijelo je Smjernice za organizaciju i razvoja sustava civilne zaštite na području Općine Sveti Ilija za vremensko razdoblje od 2016. do 2019. godine koje su objavljene u „Službenom vjesniku Varaždinske županije“ broj 11/16. Plan razvoja sustava civilne zaštite za 2017. godinu s financijskim učincima za trogodišnje razdoblje donesen je na 20. sjednici Općinskog vijeća Općine Sveti Ilija 13.03.2017. godine („Službeni vjesnik Varaždinske županije“ broj 11/17). Na temelju navedenih Smjernica i Plana, u 2017. godini doneseni su sljedeći akti:

1. Odluka o osnivanju i imenovanju Stožera civilne zaštite,
2. Poslovnik o radu Stožera civilne zaštite,
3. Plan vježbi civilne zaštite za 2017. godinu,
4. Izvodi pravnim osobama od interesa za sustav civilne zaštite.

Početkom 2018. godine planira se izrada i donošenje Procjene rizika od velikih nesreća te Plana djelovanja civilne zaštite. Na području Općine Sveti Ilija mjere i aktivnosti u sustavu civilne zaštite provode sljedeće operativne snage:

* Stožer civilne zaštite,
* Dobrovoljna vatrogasna društva,
* Gradsko društvo Crvenog križa Varaždin,
* Hrvatska gorska služba spašavanja – stanica Varaždin,
* Pravne osobe od interesa za sustav civilne zaštite.

 Općinsko vijeće Općine Sveti Ilija donijelo je na 20. sjednici održanoj 13. ožujka 2017. godine Odluku o određivanju pravnih osoba od interesa za sustav civilne zaštite Općine Sveti Ilija („Službeni vjesnik Varaždinske županije“ broj 11/17).

 Pravne osobe od interesa za sustav civilne zaštite na području Općine Sveti Ilija su:

1. Geobim d.o.o. - Beletinec, Livadska 11
2. Kaselj d.o.o. - Tomaševec Biškupečki, Bana Jelačića 14
3. Fidos d.o.o. - Doljan, Radnička 2
4. Hrastek d.o.o. - Križanec, Stjepana Labaša 11
5. Osnovna škola "Beletinec" - Beletinec, Stjepana Radića 4
6. Osnovna škola "Vladimir Nazor" Sveti Ilija - Sveti Ilija, Školska 7
7. Rekreativno – športska udruga „Seketin“ – Seketin, Vladimira Nazora 68
8. ŠRK "Keder" – Beletinec, Stjepana Radića 100
9. Udruga vinogradara i voćara Općine Sveti Ilija "Grozdek" - Sveti Ilija, Vilima Cecelje 3
10. Vatrogasna zajednica Općine Sveti Ilija i pripadajuća vatrogasna društva:
11. Dobrovoljno vatrogasno društvo Sveti Ilija – Sveti Ilija, Školska 25
12. Dobrovoljno vatrogasno društvo Beletinec – Beletinec, Stjepana Radića 19
13. Hrvatska gorska služba spašavanja – Stanica Varaždin – Varaždin, Stanka Vraza 15
14. Gradsko društvo crvenog križa Varaždin – Varaždin, Stanka Vraza 8
15. Veterinarska stanica Varaždin – Varaždin, Trg Ivana Perkovca 24.

***VAŽNIJE SASTAVNICE SUSTAVA CIVILNE ZAŠTITE I NJIHOVO STANJE***

**1. STOŽER CIVILNE ZAŠTITE**

 Odlukom načelnika Općine Sveti Ilija, KLASA: 810-01/17-02/03, URBROJ: 2186/08-17-01 od 06.07.2017. godine osnovan je i imenovan Stožer civilne zaštite Općine Sveti Ilija.

 Stožer civilne zaštite sastoji se od načelnika stožera, zamjenika načelnika i šest članova.

 Imenovani Stožer civilne zaštite zamjenjuje Stožer zaštite i spašavanja i Zapovjedništvo civilne zaštite u skladu s Pravilnikom o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 37/16).

 Stožer civilne zaštite je stručno, operativno i koordinativno tijelo koje usklađuje djelovanje operativnih snaga sustava civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama.

 Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

 Radom Stožera civilne zaštite Općine Sveti Ilija rukovodi načelnik Stožera, a kada se proglasi velika nesreća, rukovođenje preuzima načelnik Općine Sveti Ilija.

 U obavljanju poslova iz svog djelokruga Stožer civilne zaštite surađuje s Državnom upravom za zaštitu i spašavanje, Područnim uredom za zaštitu i spašavanje Varaždin, zdravstvenim, komunalnim, građevinskim, humanitarnim i drugim udrugama i poduzećima te pravnim osobama koje se civilnom zaštitom bave kao redovnom djelatnošću ili su na drugi način od značaja za sustav civilne zaštite.

**2. VATROGASTVO**

**2.1. Vatrogasna zajednica Općine Sveti Ilija (VZO)**

Vatrogasna zajednica Općine Sveti Ilija je dobrovoljna, stručna i humanitarna udruga od posebnog značaja za Općinu Sveti Ilija s osnovnom zadaćom ostvarivanja zajedničkih ciljeva dobrovoljnih vatrogasnih društava udruženih temeljem odredaba Zakona o vatrogastvu u udrugu.

* **Kadrovska popunjenost**

VZO Sveti Ilija raspolaže s ukupno 34 operativnih članova.

* **Osnovna oprema za djelovanje u slučaju velikih nesreća i katastrofa**

Za djelovanje u slučaju velikih nesreća i katastrofa VZO Sveti Ilija posjeduje: 3 vozila, 5 prijenosnih vatrogasnih pumpi, 5 potopnih električnih pumpi, 62 vatrogasne cijevi (usisne i tlačne), 4 radio postaje (pokretne i ručne), 3 dizalice, 2 motorne pile, 3 generatora za proizvodnju električne energije, 5 vatrogasnih naprtnjači.

* **Značajnije aktivnosti provedene u 2017. godini:**

1. Redoviti preventivni pregledi opreme i vozila svake prve i treće nedjelje u mjesecu,
2. Čuvanje Božjeg groba,
3. Obilježavanje mjeseca zaštite od požara tradicionalnom Bakljadom na području djelovanja VZO-a,
4. Dani otvorenih vrata za djecu vrtićke dobi te djecu prvih razreda osnovne škole,
5. Sudjelovanje u nacionalnom Programu sigurnosti djece u cestovnom prometu na igralištu osnovne škole „Vladimir Nazor“,
6. Sudjelovanje na tradicionalnom hodočašću u svetište Majke Božje Bistričke,
7. Provedba provjere spremnosti članova te ispravnosti opreme simulacijom požara napuštenog zemljišta,
8. Vježbe i pripreme za vatrogasna natjecanja „A“ ekipe i ekipe mladeži,
9. Sudjelovanje na združenoj vatrogasnoj vježbi VZO-a u kovinotokarskoj radioni „Košćak“ u naselju Doljan,
10. Sudjelovanje u vježbama te natjecanjima u Republici Slovačkoj,
11. Sudjelovanje u obilježavanju manifestacije „Dani kruha“ u suradnji s OŠ „Vladimir Nazor“,
12. Organizacija dežurstva na groblju Žigrovec povodom dana „svih Svetih“.

**3. POSTROJBA CIVILNE ZAŠTITE I POVJERENICI CIVILNE ZAŠTITE**

 Na području Općine Sveti Ilija osnovan je Tim civilne zaštite opće namjene koji broji ukupno 23 pripadnika (Odluka o osnivanju Tima civilne zaštite opće namjene Općine Sveti Ilija, KLASA: 810-05/09-01/01, URBROJ: 2186/08-09-01/18 od 02. travnja 2009. godine).

 Tim se mobilizira, poziva i aktivira za provođenje mjera i postupaka u cilju sprječavanja nastanka te ublažavanja i uklanjanja posljedica katastrofe ili velike nesreće. Kontakt podaci se kontinuirano ažuriraju u Planskim dokumentima.

 Općina Sveti Ilija u 2017. godini nije imenovala povjerenike civilne zaštite. Isto se planira provesti u prvom tromjesečju sljedeće kalendarske godine.

**4. UDRUGE GRAĐANA ZNAČAJNE ZA ZAŠTITU I SPAŠAVANJE**

 Na području Općine Sveti Ilija djeluju udruge građana koje su svojim snagama i opremom s kojom raspolažu od velikog značaja za zaštitu i spašavanje. Udruge se mogu uključiti u sustav zaštite i spašavanja u trenutku ukazane potrebe, a s njima treba u narednom razdoblju uspostaviti suradnju na način da izrade popis snaga i opreme s kojom raspolažu u danom trenutku.

**5. SLUŽBE I PRAVNE OSOBE KOJE SE ZAŠTITOM I SPAŠAVANJEM BAVE U OKVIRU REDOVNE DJELATNOSTI**

 Službe i pravne osobe koje se zaštitom i spašavanjem bave u okviru redovne djelatnosti predstavljaju okosnicu sustava zaštite i spašavanja na području Općine Sveti Ilija. Naglašeno mjesto i ulogu u aktivnostima zaštite i spašavanja imaju:

1. Zavod za javno zdravstvo Varaždinske županije,
2. Opća bolnica Varaždin,
3. Ambulanta opće medicine u Beletincu,
4. Ambulanta opće medicine u Svetom Iliji,
5. Veterinarska stanica Varaždin,
6. Hrvatske vode – Ispostava Varaždin,
7. Hrvatske ceste – Ispostava Varaždin,
8. HEP – Elektra Varaždin,
9. Varkom d.d. Varaždin,
10. Termoplin d.d. Varaždin,
11. Centar za socijalnu skrb Varaždin.

**6. ANALIZA**

 Zakonom o sustavu civilne zaštite („Narodne novine“ broj 82/15) uređuje se sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite. Analizirajući utvrđene organizirane snage zaštite i spašavanja procjenjuje se da je neophodan daljnji razvoj i unaprjeđenje mogućnosti djelovanja svih subjekata civilne zaštite, uz osiguranje sredstava za njihovo opremanje sukladno Procjeni ugroženosti i Planovima zaštite i spašavanja te razvojnim programima. Unaprjeđenje sposobnosti pojedinih službi i tijela za sudjelovanje u aktivnostima zaštite i spašavanja ljudi i materijalnih dobara detaljnije je naznačeno i razrađeno u godišnjem Planu razvoja sustava civilne zaštite na području Općine Sveti Ilija za 2018. godinu.

 Analiza stanja sustava civilne zaštite na području Općine Sveti Ilija objaviti će se u „Službenom vjesniku Varaždinske županije“:

 Predsjednik Općinskog vijeća

 Zdravko Ostroški, dipl. ing.